text: Tarmbakterier lukker badestrand
  31 juli 2014 kl. 05.11
  Der er fundet E. colibakterier i en prøve af badevandet ved Rebæk Strand i Kolding. Kolding Kommune har derfor udstedt badeforbud indtil videre.
  
  
  Ved Rebæk Strand i Kolding viser prøver, at der er for mange E. colibakterier i badevandet. Bakterien stammer fra mennesker og dyrs tarmsystem, og visse grupper af bakterien kan give forskellige infektioner.
  Kolding Kommune ved endnu ikke, hvorfor der er for mange baktier i vandet, men de vil straks tage nye prøver, der skal teste, om badeforbuddet kan ophæves inden weekenden.
  Ifølge Kolding Kommune bliver badevandet kontrolleret hele sommeren for at sikre, at badegæsterne ikke kommer til at bade i forurenet vand. Prøven tages 30 centimeter under havoverfladen og ved en vanddybde på mindst én meter.
  Læs mere om E. colibakterien på Statens Serum Institus hjemmeside
  